b"\n_START_ARTICLE_\nConstruccions de pedra seca (Cervi\xc3\xa0 de les Garrigues)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una cabana de volta orientada cap al nord-oest, feta aprofitant la inclinaci\xc3\xb3 d'un coster. Avui est\xc3\xa0 coberta de vegetaci\xc3\xb3. Est\xc3\xa0 feta de grans pedres irregulars sense desbastar, a excepci\xc3\xb3 de les de la llinda, m\xc3\xa9s grans i ben escairades. No t\xc3\xa9 finestres, nom\xc3\xa9s la porta, lleugerament despla\xc3\xa7ada al lateral esquerre per tal de facilitar la disposici\xc3\xb3 de la llar de foc. Al seu interior tamb\xc3\xa9 hi trobem una menjadora pels animals, armaris a la paret i un coc\xc3\xb3 o cadolla per tenir el c\xc3\xa0ntir m\xc3\xa9s fresc arran de terra. Fora de la cabana, adossat al contrafort, hi ha uns fogons per a fer el menjar. A la llinda hi veiem gravada la data de 1851."